**UPRAVNI SUD U SPLITU**

**RAZDJEL: 109**

**GLAVA: 35**

**RKP: 47203**

**OIB: 45765887838**

**OBRAZLOŽENJE OPĆEG DIJELA FINANCIJSKOG PLANA 2025.-2027.**

**PRIHODI I PRIMICI**

Planirane prihode u razdoblju 2025.-2027. Upravni sud u Splitu ostvarivat će iz:

 2025.(EUR) 2026.(EUR) 2027.(EUR)

* Izvor 11-Opći prihodi i primici 1.366.278,00 1.374.699,00 1.376.774,00
* Izvor 31-Vlastiti prihodi 398,00 398,00 398,00
* Izvor 43-Ostali prihodi za pos.nam. 14,00 14,00 14,00

Prihodi iz izvora 11 ostvaruju se iz državnog proračuna i planirani su u skladu sa dostavljenim limitima; prihodi iz izvora 31 su vlastiti prihodi (prihodi od preslika spisa) koji su planirani na temelju ostvarenih prihoda iz prethodnih godina; prihodi iz izvora 43 su prihodi od uplata pasivnih kamata na novčanim sredstvima redovnog i depozitnog žiro-računa koji su planirani na temelju ostvarenih uplata iz prethodnih godina.

**RASHODI I IZDACI**

U odnosu na 2024. godinu rashodi za zaposlene u razdoblju 2025.-2027. su povećani s obzirom na planirano zapošljavanje 1 službenika (informatičkog tehničara od 4/2025.), ali je s obzirom na limit iskazano manje povećanje od stvarno očekivanog.

Tijekom razdoblja 2025.-2027. planira se provesti postupak jednostavne nabave za usluge sistematskih pregleda djelatnika po Kolektivnom ugovoru i Zakonu o plaćama i drugim materijalnim pravima pravosudnih dužnosnika u iznosu od 160,00 EUR po djelatniku.

Tijekom čitavog razdoblja planiranja 2025.-2027. povećani su rashodi za energiju (radi povećanja cijena energenata); za poštanske usluge (povećane su cijene u ugovorima za poštanske usluge); za uredski materijal (zbog povećanja cijena fotokopirnog papira i tonera); za službena putovanja i stručno usavršavanje (zbog sudjelovanja sudaca na seminarima); za ostale usluge (povećane su cijene usluga čišćenja poslovnih prostorija suda).

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne ili u sljedeću godinu (donos i odnos) planirani su na izvorima 31-Vlastiti prihodi i 43-Ostali prihodi za posebne namjene (jer se do kraja tekuće godine ne uspiju iskoristiti sva sredstva iz prethodne godine i sredstva ostvarena u tekućoj godini). Sredstva na izvoru 31 koristit će se za nabavu dugotrajne nefinancijske imovine, na izvoru 43 će se uplatiti u proračun i iskoristiti za intelektualne usluge.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 162.424,36 EUR |  165.682,28 EUR  |
| Dospjele obveze |  833,33 EUR  |  105,51 EUR  |